**Uunga siunnersuut:**

**Ilinniarnertuunngorniartarneq pillugu Inatsisartut inatsisaata allanngortinneqarnera pillugu Inatsisartut inatsisaat**

(Ukiut 3-t sinnerlugit sivisussusilimmik ilinniarfigerusutamut akuerisaanissamut ilassutitut piumasaqaatit)

**§ 1**

Ilinniarnertuunngorniartarneq pillugu Inatsisartut inatsisaat, Inatsisartut inatsisaat pillugu Namminersorlutik Oqartussat nalunaarutaat nr. 10, 29. september 2021-meersoq naapertorlugu uku allanngortinneqarput:

**1.** § 9-p kingorna ilanngunneqassaaq:

”**§ 9 a.** Ukiut 3-t sinnerlugit sivisussusilimmik ilinniarfigerusutamut akuerisaanissamut piumasaqaatit ilassutitut piumasaqaatit §§ 8-mi 9-milu taaneqartut saniatigut ilassutitut piumasaqaatissat pillugit Naalakkersuisut malittarisassaliorsinnaapput.”

**2.** § 10, imm. 2-mi, oqaaseqatigiit aappaattut ilanngunneqassaaq:

”Ilinniartoq ilinniarnertuunngorniarfimmi sammivimmik ukiuni sisamani sivisussusilimmi, 3. G naammassereerlugu rektorilu isumaqatiginneq malillugu ukiut marluk angullugit ilinniakkaminik unitsitsigallartup, 4. G-p aallartinnerani ilinniarnertuunngorniarnini nangissinnaavaa ilinniarnertuunngorniarfimmi ilinniartup ilinniarfigeriigaani imaluunniit ilinniarnertuunngorniarfimmi allami.”

**3.** § 15, imm. 1-3, imatut oqaasertalerneqassapput:

” **§ 15.** Ilinniagaq 1. semesterisut aaqqissugaassaaq, ilinniartunit tamanit ataatsimoorunneqartutut, tamatumalu kingorna ilinniarnermi immikkut sammiveqarluni ingerlatsinertut, ilinniartunit ataasiakkaanit ingerlatsinernit ilinniarnertuunngorniarfiit neqeroorutigalugillu pilersitaasa akornannit toqqarneqartumik, tak. § 29. Sammivilimmik ilinniagaqarneq 2.-6. semesterini ingerlanneqartarpoq. Ukiuni sisamani sammivilimmik ilinniagaqarneq 2.-8. semesterini ingerlanneqartarpoq.  
 *Imm. 2.* Semesterit 1, 3, 5 aamma 7 ukiup ilinniarfiusup aallartinneraniit 31. decemberimut ingerlasarput. Semesterit 2, 4, 6 aamma 8 1. januarimiit ukiup ilinniarfiusup naaneranut ingerlasarput.  
 *Imm. 3.*  1.-2. semesterit 1. G-mik taaneqartarput, 3.-4. semesterit 2. G-mik taaneqartarput, 5.-6. semesterit 3. G-mik taaneqartarput aamma 7.-8. semesterit 4. G-mik taaneqartarlutik.”

**4.**  § 53 imm. 1-ip kingorna immikkoortutut nutaatut ilanngunneqassaaq:

” *Imm. 2.* Ukiut pingasut sinnerlugit sammivilimmik ilinniagaqartut eqqarsaatigalugit ilinniartup 3. G-miit 4. G-mut ikaarsaariarnissaa rektorip itigartitsissutigisinnaavaa, tak. imm. 1.”

Imm. 2 tamatuma kingorna imm. 3-nngussaaq.

**§ 2**

Inatsisartut inatsisaat ulloq 1. januar 2025 atuutilissaaq.

*Namminersorlutik Oqartussat, ulloq xx. xxx 2024*

Naalakkersuisut Siulittaasuat